  Майя Бывальцева Удмуртиысь следж-хоккеистъёс Россилэн чемпионатаз куинетӥ инты басьтӥзы. Вожвылъяськонлэн кыкетӥ люкетэз Тула улосвылысь Алексин карын 29-тӥ тулыспалысен 7-тӥ южтолэзёзь ортчиз. Со сярысь «ВКонтакте» мерлыко вотэсысь «Следж-хоккей» огинын ивортэмын. Ӵошатсконъёсы кунысь тямыс командаос пыриськизы. Нырысетӥ инты Москва улосвылысь «Феникс» басьтӥз, кыкетӥ Ханты-Манисйскысь «Югра» команда луиз. В. Н. Кузенцов нимо «Удмуртия» клубысь Дмитрий Галкин Россилэн чемпионатаз устоез защитник луиз, Александр Чужанов – устоез тренер Пусъём, «Удмуртия» клуб ӵошатсконлэн нырысетӥ люкетаз 17 очкоен куинетӥ луиз вал но интызэ утиз. Озьы Россиысь куинь кужмоосыз командаос пӧлы берытскиз. Кылем сезонын Удмуртиысь команда ньылетӥ инты басьтӥз вал.  Тегъёс: Следж-хоккей Удмуртия Россия  